CELEX: 32021R1424
Language: lt
Date: 2021-08-31 00:00:00
Title: Komisijos įgyvendinimo reglamentas (ES) 2021/1424 2021 m. rugpjūčio 31 d. dėl leidimo naudoti Enterococcus faecium (DSM 7134) preparatą kaip mėsinių viščiukų lesalų priedą atnaujinimo (leidimo turėtoja – bendrovė „Lactosan GmbH & Co KG“), kuriuo panaikinamas Reglamentas (ES) Nr. 998/2010 (Tekstas svarbus EEE)

2021 9 1   
               
               
                  LT
               
               
                  Europos Sąjungos oficialusis leidinys
               
               
                  L 307/9
               
            
         KOMISIJOS ĮGYVENDINIMO REGLAMENTAS (ES) 2021/1424
         2021 m. rugpjūčio 31 d.
         dėl leidimo naudoti Enterococcus faecium (DSM 7134) preparatą kaip mėsinių viščiukų lesalų priedą atnaujinimo (leidimo turėtoja – bendrovė „Lactosan GmbH & Co KG“), kuriuo panaikinamas Reglamentas (ES) Nr. 998/2010
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo ir atnaujinimo pagrindas bei tvarka;
                  
               
                     (2)
                  
                  
                     Komisijos reglamentu (ES) Nr. 998/2010 (2)
                        Enterococcus faecium (DSM 7134) preparatą leista dešimt metų naudoti kaip mėsinių viščiukų lesalų priedą;
                  
               
                     (3)
                  
                  
                     pagal Reglamento (EB) Nr. 1831/2003 14 straipsnio 1 dalį šio leidimo turėtojas pateikė prašymą atnaujinti leidimą naudoti Enterococcus faecium (DSM 7134) preparatą kaip mėsinių viščiukų lesalų priedą ir paprašė tą priedą priskirti prie priedų kategorijos „zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal to reglamento 14 straipsnio 2 dalį;
                  
               
                     (4)
                  
                  
                     Europos maisto saugos tarnyba (toliau – Tarnyba) 2021 m. sausio 27 d. nuomonėje (3) padarė išvadą, kad pareiškėjas pateikė įrodymų, iš kurių matyti, kad priedas atitinka dabartines leidimų suteikimo sąlygas. Tarnyba taip pat padarė išvadą, kad Enterococcus faecium (DSM 7134) preparatas nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad preparatas nedirgina odos ir akių, tačiau turėtų būti laikomas odą jautrinti galinčia medžiaga ir kvėpavimo takus jautrinančia medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Be to, Tarnyba patvirtino pašarų priedo pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
                  
               
                     (5)
                  
                  
                     
                        Enterococcus faecium (DSM 7134) preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Todėl leidimas naudoti tą priedą turėtų būti atnaujintas;
                  
               
                     (6)
                  
                  
                     atnaujinus leidimą naudoti Enterococcus faecium (DSM 7134) preparatą kaip lesalų priedą, Reglamentas (ES) Nr. 998/2010 turėtų būti panaikintas;
                  
               
                     (7)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Leidimas naudoti priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, atnaujinamas šio reglamento priede nustatytomis sąlygomis.
         
         
            2 straipsnis
            Reglamentas (ES) Nr. 998/2010 panaikinamas.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugpjūčio 31 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  2010 m. lapkričio 5 d. Komisijos reglamentas (ES) Nr. 998/2010 dėl leidimo naudoti Enterococcus faecium DSM 7134 kaip mėsinių viščiukų pašarų priedą (leidimo turėtojas – Lactosan GmbH & Co KG) (OL L 290, 2010 11 6, p. 22).
         
            (3)  EFSA Journal 2021;19(3):6451.
      
      
         
            PRIEDAS
            
                        Priedo identifikavimo numeris
                     
                     
                        Leidimo turėtojo pavadinimas
                     
                     
                        Priedas
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                  
                        KSV kilograme visaverčio pašaro, kurio drėgnis yra 12 %
                     
                  
                        
                           Zootechninių priedų kategorija.
                        
                        
                           Funkcinė grupė: žarnyno floros stabilizatoriai
                        
                     
                  
                        4b1841
                     
                     
                        „Lactosan GmbH & Co KG“
                     
                     
                        
                           Enterococcus faecium (DSM 7134)
                     
                     
                        
                           Priedo sudėtis
                        
                        
                           Enterococcus faecium (DSM 7134)
                        preparatas,
                        kurio sudėtyje yra ne mažiau kaip:
                        miltelių: 1 × 1010 KSV/g priedo,
                        granulių (mikrokapsulių): 1 × 1010
                        
                        KSV/g priedo.
                     
                     
                        Mėsiniai viščiukai
                     
                     
                        –
                     
                     
                        5 × 108
                        
                     
                     
                        –
                     
                     
                        
                                    1.
                                 
                                 
                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.
                                 
                              
                                    2.
                                 
                                 
                                    Gali būti naudojamas pašaruose, kurių sudėtyje yra šių leidžiamų kokcidiostatų: robenidino hidrochlorido, amonio maduramicino, diklazurilo, dekokvinato, halofuginono hidrobromido, natrio monenzino ir natrio lazalocido A.
                                 
                              
                                    3.
                                 
                                 
                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jeigu taikant šias procedūras ir priemones šios rizikos negalima išvengti arba sumažinti iki minimumo, priedas ir premiksai turi būti naudojami dėvint asmenines apsaugos priemones, įskaitant kvėpavimo takų ir odos apsaugos priemones.
                                 
                              
                     
                        2031 m. rugsėjo 21 d.
                     
                  
                        
                           Veikliosios medžiagos apibūdinimas
                        
                        Gyvybingos Enterococcus faecium (DSM 7134) ląstelės
                     
                  
                        
                           Analizės metodas
                            (1)
                        
                        Apskaičiavimas: paskleidimo ant plokštelės metodas naudojant tulžies eskulino azido agarą (EN 15788).
                        Identifikavimas: impulsinė lauko gelių elektroforezė (PFGE).
                     
                  
               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.